
	DIRULAGUNTZA-DEIALDIAREN LABURPENA

	
Zarauzko Udaleko Tokiko Gobernu Batzarraren 2023ko maiatzaren 8ko Ebazpenaren laburpena. Ebazpen horren bidez, ZARAUZKO UDALERRIKO IRABAZI-ASMORIK GABEKO KULTURA- EDO GIZARTE-ELKARTEEI DIRULAGUNTZAK NORGEHIAGOKA ARAUBIDEZ EMATEKO 2023. URTEKO DEIALDIA egin zen.

	
Dirulaguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluetan aurreikusitakoaren arabera, deialdiaren laburpena argitaratzen da. Horren testu osoa Dirulaguntzen Datu Base Nazionalean kontsulta daiteke (http: xxxxxxxxx).

Onuradunak: beren jarduera nagusiki Zarauzko udalerrian garatzen duten irabazi-asmorik gabeko pertsonak eta entitateak.


Helburua: Zarauzko Udaleko Kultura Departamentuaren programen helburuekin bat egiten duten kultur jarduerak, programak, trukeko eta senidetzeko jarduerak eta sormen-proiektuak egiteko 2023. urtean norgehiagoka araubidez emango zaizkien dirulaguntzak arautzea.

Oinarri arautzaileak: Kultura Departamentuko dirulaguntzak emateko oinarri espezifikoak (2023 ko martxokoaren 15eko GAO, 51 zk.).

Zenbatekoa: 21.935,00 €

Eskabideak aurkezteko epea: Eskaerak hogeita hamar egun naturaleko epean egingo dira, deialdi hau Gipuzkoako Aldizkari Ofizialean argitaratu eta hurrengo egunetik kontatzen hasita.

